I Danmark fungerer elnettet sådan, at alle former for el så at sige blandes sammen. Du kan derfor ikke være sikker på, at det udelukkende er el fra grønne kilder, der strømmer ud af stikkontakten.
Af den grund indkøber vi certifikater, der svarer til alle vores kunders samlede strømforbrug fra 100 % vedvarende energikilder. Vi har indtil nu indkøbt strøm produceret fra to kilder: vind og vand. Er du interesseret i den grundigere forklaring, kan du læse mere om vores tilgang til grøn strøm.